ข่าวประชาสัมพันธ์

16 กุมภาพันธ์ 2564

**อาร์เอส กรุ๊ป รุกต่อเนื่อง สร้างแบรนด์ใหม่ "ไวตาเนเจอร์พลัส"**

**ชูนวัตกรรมสมุนไพรไทย ขยายฐาน ดันยอดโตก้าวกระโดด**

สมุนไพรไทยเป็นส่วนหนึ่งในวิถีชีวิตและสังคมไทยมาอย่างยาวนาน ทั้งยังขึ้นชื่อในเรื่องสรรพคุณ และไม่เพียงได้รับการยกย่องจากในประเทศเท่านั้น แต่ได้รับการยอมรับไปทั่วโลก จนนำไปสู่การพัฒนาเป็นยาขนานต่างๆ นอกจากนี้ ในปัจจุบันคนรุ่นใหม่ก็หันมาใช้สมุนไพรมากยิ่งขึ้น ส่งผลให้ผลิตภัณฑ์ที่มีส่วนผสมของสมุนไพรไทยกลับมาได้รับความนิยมอีกครั้ง ไลฟ์สตาร์ บริษัทในเครือ อาร์เอส กรุ๊ป ในฐานะผู้นำนวัตกรรมด้านสุขภาพและความงามระดับโลก จึงมองเห็นโอกาสส่งผลิตภัณฑ์เสริมอาหารภายใต้แบรนด์ **“ไวตาเนเจอร์พลัส”** ต่อยอดการใช้สมุนไพรด้วยนวัตกรรมสมัยใหม่ ผสานสารสกัดจากธรรมชาติที่เสริมฤทธิ์กัน เพื่อตอบโจทย์การดูแลสุขภาพ พร้อมขยายฐานลูกค้าไปยังทุกกลุ่มเป้าหมาย

**นายสุรชัย เชษฐโชติศักดิ์**ประธานเจ้าหน้าที่บริหาร บริษัท อาร์เอส จำกัด (มหาชน) เผยว่า “ตลาดสมุนไพรไทยมีอัตราการเติบโตแบบก้าวกระโดด ทำให้สมุนไพรกลายเป็นที่จับตามองในแวดวงธุรกิจสุขภาพมากขึ้น เพราะเป็นทางเลือกที่ปลอดภัยและที่มีส่วนผสมจากธรรมชาติ ไลฟ์สตาร์ ซึ่งเป็นบริษัทในเครือของอาร์เอส กรุ๊ป จึงเล็งเห็นโอกาสทางการตลาดจากเทรนด์ในการใช้สมุนไพรไทย นำไปสู่การคิดค้นและวิจัย ต่อยอดออกมาเป็นผลิตภัณฑ์ “ไวตาเนเจอร์พลัส” ที่ใช้นวัตกรรมสมัยใหม่ เหมาะสำหรับกลุ่มคนในยุคดิจิทัลที่มีเวลาน้อยและนิยมรับประทานสมุนไพร โดยเริ่มจากการเจาะกลุ่มฐานลูกค้าหลักของ RS Mall ที่มีอายุตั้งแต่ 35 ปีขึ้นไป ซึ่งเลือกซื้อสินค้าที่เน้นเรื่องคุณภาพ ความน่าเชื่อถือ และราคาที่คุ้มค่า โดยขณะนี้ มีจำหน่ายทั้งหมด 5 สูตร (5 SKU) และเตรียมวางแผนจำหน่ายเพิ่มอีก 3 สูตรภายในปีนี้ เพื่อรองรับการขยายฐานลูกค้ากลุ่มใหม่ๆ ที่ต้องการดูแลสุขภาพเพิ่มมากขึ้น ซึ่งได้รับการตอบรับจากลูกค้าเป็นอย่างดีมาก”

**ดร.ชาคริต พิชญางกูร หัวหน้าเจ้าหน้าที่บริหารธุรกิจไลฟ์สตาร์ กล่าวว่า “**อาหารเสริมที่มาจากธรรมชาติ เช่น สมุนไพรส่วนใหญ่จะอยู่ในรูปแบบบดผงมากกว่าสารสกัด ซึ่งการรับประทานแบบบดผงต้องใช้ในปริมาณมาก ทำให้รับประทานยาก และสูตรของผลิตภัณฑ์มักจะชูสมุนไพรตัวเดียว ไม่นิยมสูตรแบบผสมผสานที่เสริมฤทธิ์กัน ไลฟ์สตาร์จึงมองเห็นโอกาสในการยกระดับผลิตภัณฑ์สมุนไพรไทย โดยใช้เทคโนโลยีที่ทันสมัยสกัดผงสมุนไพรให้ออกมาเป็นสารสกัด ซึ่งเมื่อมีความเข้มข้นในปริมาณที่สูงจะช่วยลดความยุ่งยากและรับประทานง่ายขึ้น ผลิตภัณฑ์เสริมอาหาร ตรา**ไวตาเนเจอร์พลัส** นอกจากความคุ้มค่าและดูแลสุขภาพแบบองค์รวมแล้ว เรายังใช้การนำเสนอข้อมูลแบบเรียบง่าย เข้าถึงจุดขายในแต่ละสูตรผลิตภัณฑ์แบบตรงประเด็น จึงสามารถสร้างความน่าสนใจและความมั่นใจให้แก่ผู้บริโภคได้อย่างดี”

โดยผลิตภัณฑ์ เสริมอาหาร**ไวตาเนเจอร์พลัส** มีความแตกต่างจากผลิตภัณฑ์สมุนไพรทั่วๆ ไป ดังนี้

1. สะดวก ทานง่าย เพียงวันละ 1 แคปซูล
2. แต่ละสูตรประกอบด้วยสารสกัดสำคัญกว่า 3 ชนิด
3. สารสกัดในผลิตภัณฑ์ทุกตัวมีงานวิจัยรับรอง และผ่านมาตรฐานการรับรอง GMP ในระดับสากล

ปัจจุบัน **ไวตาเนเจอร์พลัส** จำหน่ายผ่านช่องทางออนไลน์ RS Mall และแหล่งช้อปปิ้งออนไลน์ต่างๆ อย่างไรก็ตาม ในอนาคตบริษัทฯ วางแผนขยายช่องทางการจัดจำหน่ายไปยังกลุ่มร้านค้าปลีก โดยจะมีการปรับแพคเกจจิ้ง และขนาดของบรรจุภัณฑ์ให้เหมาะสมกับแต่ละกลุ่มเป้าหมายมากขึ้น

สำหรับผลิตภัณฑ์เสริมอาหาร ไวตาเนเจอร์พลัสที่วางจำหน่ายแล้ว ประกอบด้วย 5 ผลิตภัณฑ์ ได้แก่ **ไวตาเนเจอร์พลัสน้ำมันงาดำผสมน้ำมันงาขี้ม้อน** **ไวตาเนเจอร์พลัสตรีผลาและสารสกัดอาร์ติโชค** **ไวตาเนเจอร์พลัสสารสกัดจากกระเทียมผสมโพลิโคซานอล** **ไวตาเนเจอร์พลัสสารสกัดขมิ้นชันผสมสารสกัดขิง** และ **ไวตาเนเจอร์พลัสคาโมมายล์ผสมสารสกัดบาล์ม** โดยในหนึ่งกระปุก บรรจุ 30 แคปซูล

ผู้สนใจสามารถสั่งซื้อผ่านช่องทางออนไลน์ได้ที่ [www.rsmall.co.th](http://www.rsmall.co.th), Line: @rsmall และ COOLanything หรือ โทร. 0 2023 5555

###

สายงานภาพลักษณ์และสื่อสารองค์กร บมจ.อาร์เอส ขอขอบพระคุณมา ณ โอกาสนี้

สอบถามเพิ่มเติมได้ที่ : ภัทรปภา (เหมียว) 095-945-4266 หรือ www.rs.co.th